Kutsun tänään koko porukan mukaan.
Hän on monimiljonääri YouTube-tähti. Ja hän on vasta 15.
Kolme, kaksi, yksi!
Ensin oli Mikki Hiiri -kerho, nyt jylläsi The Squad.
Lapsiryhmät tekevät yhteistyötä -
rakentaakseen valtavia, viraaleja videoketjuja.
Koko ryhmä on koossa.
Mitä kuuluu? Olen Sawyer. -Hayden.
Olen Gavin. -Olen Piper.
Olen Sophie. -Olen Corinne.
Kuvasimme yhdessä videoita, joissa teimme haasteita.
He joutuvat horaisemaan lasillisen vettä vain seitsemässä sekunnissa.
"Viimeinen, joka lopettaa syömisen" -haaste. Joo!
Lapset näyttävät pitävän ja nauttivan siitä.
Neljä miljoonaa katselukertaa. Verrataanpa.
CNN:llä on viikossa 2,2 miljoonaa katselukertaa.
Hän on supertähti netissä.
Piper Rockelle on uskomattoman suosittu lapsi-influensseri.
Aloitin kahdeksanvuotiaana.
Tiedän.
Piper keräsi miljardeja katselukertoja ja miljoonia dollareita.
Tiffany Smith, Piperin äiti, on momager.
Tule lähemmäs kaltereita. No niin.
Hän johdatti lapset valtavaan viraalikuuluisuuteen.
Se vaikutti hauskalta.
Se vaikutti viattomalta.
Mutta se ei ollut lainkaan viatonta.
YOUTUBE-TÄHDEN ÄITI LEUHKII TEHNEENSÄ LAPSIPORNOA
HYVÄKSIKÄYTTÖSYYTTEITÄ 11 TEINILTÄ
KANNE UHKAA YOUTUBE-TÄHDEN MILJOONAOMAISUUTTA
Nuori neiti on kerännyt yli 10 miljoonaa seuraajaa hupsuilla videoillaan.
Nyt jotkut entiset ystävät vanhempineen ovat nostaneet kanteen hyväksikäytöstä.
Saatoin tehdä töitä 12 tuntia, mennä nukkumaan ja aloittaa taas kaiken alusta.
Oli useita tilanteita, joissa tunsin oloni turvattomaksi.
Lähemmäs.
Meidät ohjattiin tekemään asioita,
jollaisia aikuinen ei saisi käskeä lapsia tekemään.
Minulla on työ, ja olen lapsi.
Mieleeni ei tullut, että se olisi vaarallista.
Flirttaile kameralle.
Täältä saalistajat etsivät sisältöä, jossa on lapsia.
Kuunnelkaa.
He saavat talon näyttämään iloiselta,
mutta se oli kauhujen talo.
En kestä!
Tiffany huusi ja raivosi kaikille. Ilmapiiri oli kuin kultissa.
Tiffany oli täysi hirviö.
Olet julkea pikku narttu.
Tiffany vei viattomuutemme ja tuhosi sen.
LAPSITÄHDET JA SYNKKÄ SOME
LAS VEGAS, NEVADA
…kanssani tänään. Hänellä on syntymäpäiväkakku.
Hei! Frank käski tuoda tämän.
En tiedä, mitä varten se on. -Missä on… Söitkö sitä?
En.
Frankin kohtaukset naurattavat.
Niin, Frank oli hauska.
Mitä haluatte mieluummin? 11-vuotiaan tytön vai söpön pienen mopsin?
Söpön 11-vuotiaan tytön, jolla on mopsi.
Tuo oli ensimmäinen videoni kaikkien kanssa. Olin tosi innoissani.
Tämä ei ollut… Se oli hyvää ja hauskaa.
Meistä oli hauskaa kuvata niitä.
Koska ihailin Piperia. Hän oli serkkumme.
Halusin tehdä YouTube-videoita ja muuta sellaista.
Kaipaan eniten Piperia.
On surullista, ettei hän ole enää elämässäni.
Hymyilitte, kun olitte hänen kanssaan. Olitte niin hassuja. Kaipaan sitä.
Niin.
Tiffany on isosiskoni ja Piper sisarentyttäreni.
Vartuimme Cantonissa, Georgiassa.
Kun Piper syntyi, Tiffany oli 26-vuotias.
Piperin isä jätti Tiffanyn tämän ollessa raskaana.
Tiffany asui vanhempieni luona. Hän alkoi trimmata lemmikkejä.
Hän kasvatti Piperin yksin ja ilman Piperin isää.
Tosi nuorena Piper oli vain vilkas lapsi.
Hän tanssi ympäriinsä, lauloi ja hymyili.
TIFFANYN SISAR
Hänen erityislaatuisuutensa huomasi heti.
Piper oli varmaan kolmevuotias, kun hän aloitti kauneuskilpailut.
Hän voitti ensimmäisen kolmevuotiaana itsenäisyyspäivän kisassa.
Hänen huoneensa on täynnä palkintoja. -Hän oli mahtava. Täydellinen.
Tiffany halusi Piperin menestyvän,
jotta Piperin isä tajuaisi tytön arvon -
ja sen, mistä jää paitsi.
Piper teki kaiken. Bikinit, suihkurusketukset, kampaukset.
Hän harjoitteli ja oppi kaikki tanssiliikkeet.
Piper piti huomiosta ja ihmisten aplodeista.
Pokaaleista.
Tiffany halusi ehdottomasti Piperin olevan paras.
Tiffany ei ollut tyytyväinen kakkossijaan.
Kun Tiffany huomasi, että Piper alkoi menestyä kilpailuissa,
hän halusi kokeilla, miten tämä pärjäisi somessa.
Tämä on YSBnow -podcast.
Meillä on erityinen vieras täällä tänään.
Piper Rockelle.
Milloin aloit miettiä, että olisi hauska postata elämästäsi sosiaaliseen mediaan?
Kun lopetin kilpailut, löysin sovelluksen nimeltä Musical.ly.
Aloitin sieltä, ja sitten alkoi vain tapahtua.
Ihmiset alkoivat ystävystyä kanssani.
PIPER IKÄ 9
Musical.ly perustettiin 2014. Se oli huulisynkkasovellus.
Se on peruna. Heilutus, heilutus.
Lyhyissä ja hauskoissa videoissa huulisynkattiin äänen tahdissa.
Se oli tosi suosittua lasten keskuudessa.
Sen käyttöikäraja oli 13,
mutta jopa 6 - 8 -vuotiaat olivat tosi innostuneita siitä.
Heidän vanhempansa julkaisivat sisältöä. Musical.ly:stä tuli suosittu TikTok.
Charlie!
Vuonna 2007 varhainen Youtube-video "Charlie puri sormeani" keräsi suosiota.
Silloin alkoi huomata näiden varhaisten somealustojen suosion nousun.
Yhä useampi alkoi puhua niissä elämästään -
ja ladata videoita tarkoituksella pienelle yleisölle.
Hei, äiti!
Mitä haluat tänään? Minkä lelun haluat tänään?
Vuoteen 2011 mennessä YouTubella oli miljoonia käyttäjiä.
Tämä! -Sekö?
Jotkut varhaisimmista viraalitähdistä olivat lapsia.
VIIKON VALINTA
Katsoin aina unboxing-videoita leluista ja muista.
Sanoin äidille, että tätä haluan tehdä.
Hei, kaverit, Piper Rockelle tässä.
Tänään teemme kuohkeaa limaa.
Sinun pitäisi hankkia Elmer's-liimaa, koululiimaa. Jos annat…
Piperin kuohkea lima -video on hyvin erilainen kuin kauneuskilpailumaailma.
Siitä näkee, miten luonteva hän on kameran edessä.
Luonnonlahjakkuus.
Tiffany kuvasi jatkuvasti jotain.
Se oli osa heidän rutiiniaan.
Tiffany oppi käyttämään loistavalla tavalla hyväkseen uusia media-alustoja.
Some on kaikkea.
Siellä voi rakentaa brändejä, ystävystyä -
ja olla yhteydessä keneen tahansa.
Tiffany näki tämän -
ja halusi antaa tyttärelleen tilaisuuden.
Internet-kuuluisuuden noustessa -
myös tv-kuuluisuus ja tavallinen kuuluisuus muuttui.
Yhtäkkiä tosielämän ihmisiä alkoi olla tosi-tv-ohjelmissa.
ALASTOMAT SELVIYTYJÄT
Piper sai suuren tilaisuutensa.
Hän sai roolin Dance Twinsissä, joka on suosittu tosi-tv-ohjelma.
Hei, olen Tiffany. Tässä on kaunis tyttäreni Piper.
Hän on hauska äiti, josta lapset pitävät.
Siinä pääsimme kurkistamaan ensi kertaa myös Tiffanyn vanhemmuuteen.
Tiffany selvästi patisti Piperiä.
Tämä olisi sinulle hyvä hetki saada ykköspaikka.
Selvä. -Pitäisin siitä.
Tiedätkö? -Joo.
Hyvin nuoresta asti Piper halusi miellyttää äitiään.
Hän pyrki jatkuvasti olemaan paras -
ja Etelä-Yhdysvaltojen paras esiintyjä.
Mutta Piper ei ollut koulussa.
Kun Piper oli kahdeksan, Ashley sanoi Tiffanylle,
että lapsen on mentävä kouluun.
"Hänellä on oikeus oppia." Siitä syntyi iso riita.
Tiffany keskittyi siihen, että Piper eteni sosiaalisesti.
Piper oli loistava esiintyjä,
joka pystyi keskustelemaan aikuisten kanssa ja käymään koe-esiintymisissä.
En ymmärtänyt sitä, mutta tuin heitä kaikessa, mitä he halusivat tehdä.
Oli vuosi 2017,
ja tyttäreni Corinne ja minä saimme kutsun ystävältäni -
mennä koe-esiintymään taustatanssijaksi tytölle nimeltä Piper Rockelle.
Ystäväni kertoi, että Piperillä oli Musical.ly:ssä kruunumerkki,
jota oli vaikea saavuttaa.
Ajattelin: "Voi jestas. Selvä, siistiä."
Corinne oli kiinnostunut näyttelemisestä, laulamisesta, tanssimisesta ja muusta.
Yritimme tehdä lisää tanssikeikkoja,
joten lähdimme koulusta koe-esiintymiseen.
Siellä oli kameraryhmä Dance Twins -ohjelmasta.
Piper oli tosi herttainen.
Meillä klikkasi.
Juttelimme koko koe-esiintymisen ajan.
Kuvaamisen jälkeen tajusimme, että asuimme Georgiassa -
20 minuutin päässä toisistamme.
Tietenkin tytöt halusivat tavata. "Haluamme tehdä enemmän asioita yhdessä."
Minun ja Tiffanyn välille syntyi side, koska halusimme auttaa lapsiamme.
Tiffany kertoi olevansa kiinnostunut YouTubesta,
koska oli nähnyt uusien perheiden nousevan kuuluisuuteen somen avulla.
VUOHISIMULAATTORI
"Olet rakas" vuohien kielellä. Voisitko siivota leluhuoneesi?
Siivoa.
Minä katson. Tuolla on Everleigh.
Voi jestas!
Ava, vuorosi.
Tiffany sanoi: "Voisimme tehdä tuota. Tämä voi olla hyvä juttu."
En ollut ennen kuvannut videota. Ajattelin vain, että se olisi siistiä.
Sosiaalinen media tuntui olevan Tiffanyn hallussa hyvin.
Corinne! Jiihaa, tyttö! Piper!
Jiihaa, tyttö! -Jiihaa!
Tiffany laittoi sen YouTubeen.
Hän tekstasi minulle. "Näetkö tämän? 20 000 katselukertaa."
Ajattelin, että onpa siistiä.
Siistiä? En minä tiedä.
Hän tekstasi: "Nyt niitä on 40. Ja nyt 70."
Se video keräsi yli miljoona katselukertaa.
En ollut koskaan saanut tällaista huomiota sosiaalisessa mediassa.
Olin innoissani.
Sen jälkeen vain jatkoimme. Ja videot menestyivät hyvin.
Dance Twinsin jälkeen Piperin suosio nousi räjähdysmäisesti somessa.
Ihmiset alkoivat seurata häntä, kiinnostua hänen elämästään.
Vuonna 2017 hän muutti Los Angelesiin.
Lopeta.
Menemme Los Angelesiin.
Okei… -Olemme menossa lentokentälle.
Niin. Menemme lentokentälle.
Mitä yrität, Thirteen?
Haluatko hypätä keskelle liikennettä?
Tiffany ja Piper nappasivat tavaransa ja pari kissaansa -
ja lähtivät Los Angelesiin etsimään jotain suurempaa.
Los Angeles, täältä tullaan.
Lapsivaikuttajat ovat keskittyneet Los Angelesin ympärille.
Siellä ovat kaikki managerit ja suurimmat manageritoimistot.
Tiffany halusi menestystä tyttärelleen.
Niinpä hän perusti Piperin YouTube-kanavan -
ja alkoi kehittää brändiä ja Piperin nettipersoonaa.
Hei, kaverit. Tässä minä ja Hunter, veljeni.
Hunter, Tiffany ja Piper tapasivat Los Angelesissa,
kun Hunter tuli Wyomingista.
KIITOS PIKKUSISKOLLENI PIPER ROCKELLELLE
Hunterista tuli hahmo Piperin kanavalla. Hän esiintyi Piperin veljenä.
Se oli mielenkiintoista. Me perheenjäsenet olimme ihmeissämme.
Mitä kuuluu? Tässä Reagan Beast yhdessä Hunterin kanssa!
Tapasin Hunterin, kun teimme videoita Piperin luona.
Hän kuvasi paljon ja leikkasi heidän videonsa.
Slurpeet!
Olen transsukupuolinen ja kaverini olivat olleet lähinnä transihmisiä.
Hunter oli kuin isoveli. Oloni oli turvallinen. Hän oli tukenani.
Voi *****!
Hunter vitsaili minulle, että hän sekstailee joskus Tiffanyn kanssa.
Olet nätti!
Vasta kun tutustuin Hunteriin, hän sanoi olevansa Piperin veli YouTubessa.
Vain YouTubessa, ei biologisesti.
Isoveli voittaa aina!
Hän oli Piperin veli myös kameran ulkopuolella. Hän tuki Piperia -
lapsellisella tavalla, ei kuten isäpuoli.
Mutta luulen, että hän touhusi salaa Tiffanyn kanssa.
"Tietääkö Piper, että sinulla on sellainen suhde hänen äitiinsä?"
Hunter oli Tiffanyn paljon nuorempi poikaystävä.
Hei, kaverit! Olemme taas kotona.
Näytän Grinchiltä. Samoin Pipes. Samoin Tiff.
Hän oli 19 - 20 -vuotias. Ja hän muutti heidän luokseen.
Ja he kaikki vain loivat sisältöä.
Monet ovat kysyneet iltarutiinistani.
Tein jo aamurutiinini, joten saatte tietää kaikki rutiinini.
Piperin persoonallisuus oli kuin rakennettu somea varten.
Hän osasi näytellä ja sai sen näyttämään aidolta.
Piper oli todella söpö. Kaikki pitivät hänestä.
Hän osasi vetää ihmisiä puoleensa, ja se tuntui aidolta.
Tiffany loi elinkelpoisen brändin normaaliudesta lapsen näkökulmasta.
Mitä relevantimpi Piperin brändistä tuli,
sitä enemmän Tiffany löysi keinoja paisuttaa sitä.
Mitä sinä teet? -Teen voileivän.
Millainen yökyläily tämä on?
Vain tyypillinen yökyläily.
Et edes kuule meitä.
Piper sai pian roolin Brat TV:n tuottamassa show'ssa nimeltä Mani.
Brat on pohjimmiltaan internetin Disney-kanava.
Heillä oli tosi suosittuja ohjelmia. Mani oli menestys YouTubessa.
Minne luulet meneväsi?
Lastenhoitajat osallistuvat meikkitunnille.
Mutta Mani ei osallistu.
Mani kertoi miespuolisesta lastenhoitajasta.
Piper näytteli show'ssa hahmoa nimeltä Skye.
Ja Skye oli hemmoteltu rikas lapsi.
Tämä on Skyen neljän askeleen opas suosioon.
Ensin hankkiudutaan eroon huonoista fiiliksistä.
Minä näyttelin goottia, emo-tyttöä.
Piper toimi aina päinvastoin kuin goottityttö.
En tiennyt, kuka Piper oli. En tiennyt, että hänellä oli somepresenssi.
Maniin liittyessään Sophiella ei ollut edes Instagramia.
Kaikki vaativat, että hän tarvitsee sellaisen,
koska kaikki Bratissa olivat kuuluisia somessa.
Sophie sai ensimmäisen työnsä Mani-show'ssa taustanäyttelijänä.
Hänen hahmostaan pidettiin, ja suosio nousi.
Pukeuduin mustaan kadotakseni.
Tapasimme Piperin ja Tiffanyn kuvauksissa.
Sen jälkeen puhuin Piperin kanssa paljon.
Sitten Tiffany ja Piper pyysivät minua YouTube-videoon.
Se oli Freaky Friday -video.
Piper Rockellen hahmo Skye ja goottityttö vaihtavat hahmoja.
Se oli ensimmäinen kokemukseni heistä.
Tiffany kutsui aina Sophien yökyläilemään,
ja he tekivät videon.
Paljonko kello on?
Kello on 23.10.
Alkaa olla myöhä.
Tuolloin en tiennyt mitään YouTubesta.
Ajattelin vain, että lapset kuvaavat videoita.
Piper ja Sophie tulivat heti toimeen.
Meillä synkkasi hyvin.
Ystävyytemme syveni kuvauksissa.
Aloimme löytää paljon yhtäläisyyksiä toisistamme.
Tuntui, ettei kukaan ymmärtänyt minua ja että hän oli ainoa,
joka todella yritti tutustua minuun.
Puhuimme kaikista tunteistani.
Meistä tuli parhaat ystävät.
Minulla ei ole ennen ollut parasta ystävää.
Olemme kuin sisarukset.
Valmiina? Päivän viimeinen otto.
Teimme molemmat Mania jonkin aikaa.
Sitten oli leirikausi.
Tiffany suuttui, koska toinen hahmo sai enemmän vuorosanoja kuin Piper.
Tiffany tuli ja haki Piperin pois kuvauksista.
Hän huusi niin, että raikui.
"Ette jätä tytärtäni pois show'sta.
Hän loi tämän ohjelman. Hän oli tämän alku."
Hän sanoi: "Sophie, tule mukaan." Sanoin, että en tule.
"En tee niin, koska olen ammattilainen kuvauksissa -
enkä aio polttaa siltoja takanani."
Se alkoi olla stressaavaa.
Tiffany oli pois tolaltaan. Hän tuskin puhui minulle.
Hän raahasi Piperin pois kuvauksista.
Tuottajat juoksivat hänen peräänsä.
He pysäyttivät heidät huoltoasemalla. Piper ei palannut.
Minä jäin kuvaamaan. Se vahingoitti ystävyyttämme.
Piper ja minä lakkasimme olemasta ystäviä.
Tajusin, että Tiffany oli epävakaa -
ja että hänen seurassaan pitäisi olla varovainen.
En puhunut siitä kenellekään. Pidin sen vain omana tietonani.
Kun Tiffany ja Piper asuivat Losissa,
he vierailivat luonamme Georgiassa lomilla ja syntymäpäivinä -
tai tulivat tapaamaan vanhempiani.
Näihin aikoihin Piper loi suhteen Claireen.
Piper on serkkuni avioliiton kautta.
Hän on Patiencen sisarentytär. Äitini on naimisissa Patiencen kanssa.
Minulla on ollut aina pakkomielle tehdä jotain kameran kanssa,
oli se sitten sen takana tai edessä.
Oli hullua ajatella, että minulla oli jonkinlainen suhde Piperiin.
Ihailin häntä niin paljon.
Katselin häntä ennen kuin tiesin, että hän oli serkkuni.
"Voi jestas!" En aluksi uskonut sitä. "Onko kyseessä joku toinen Piper?"
Kun tapasin hänet ensimmäistä kertaa, olin tosi onnessani.
Olin aivan ällikällä lyöty.
Piperin, Clairen ja Reesen välinen yhteys…
CLAIREN JA REESEN ÄITI
Se oli keino yhdistää Tiffany ja Patience. Jotta he loisivat taas suhteen toisiinsa.
Varttuessamme olimme hyvin läheisiä.
Tiffany on neljä vuotta vanhempi. Ihailin häntä. Vietimme paljon aikaa yhdessä.
Tulimme hyvin toimeen.
Mutta avioero vaikutti meihin kaikkiin.
Silloin aloin nähdä muutoksen Tiffanyssa.
Hänestä tuli aggressiivisempi, fyysisesti ja verbaalisesti.
Päätin olla puhumatta Tiffanylle.
Patistin häntä tavallaan luomaan terveemmän suhteen perheeseensä.
Toivo ja puhalla kynttilät sammuksiin.
Olin innoissani, että saisin ehkä jälleen solmia siteen siskooni.
Kaksi äitiä, kaksi siskoa, jotka kasvattavat tyttöjä yhdessä.
LOS ANGELES, KALIFORNIA
Mitä kuuluu? Tänään käytämme 30 dollaria ja hankimme itsellemme parhaat asut.
Tein ensimmäisen videoni Piperin kanssa vuonna 2018.
En tiennyt, kuka hän oli.
Ajattelin, että hän tekee, mitä minä haluan tehdä, Youtube-videoita. Hienoa.
Olen Piper Rockelle, ja olen merirosvoasussa.
Äänestäkää minua!
Olen Sawyer. Tämä on asuni. Jos haluat…
Ensimmäinen video pärjäsi ihan hyvin,
mutta Tiffany kutsui meidät tekemään lisää videoita.
Tänään saamme superpitkät akryylikynnet.
Piperin kanavan suosio jatkoi valtavaa nousuaan,
ja Tiffany ja Piper alkavat haalia uusia ihmisiä porukkaan.
Meillä on Sawyer! -Hei!
Ja Hayden! -Moi!
Ja meillä on Gavin!
Tiffany halusi ryhmän lapsia, ystäväporukan kuten Frendeissä.
Frendit oli menestys. Hän tiesi sen.
"Hankimme ryhmän ja kasvatamme sitä." Hän ajatteli, että siitä tulisi hitti.
Okei! Heippa! -Pidä kameraa alempana.
Corinne oli aina halunnut näytellä, joten muutimme Hollywoodiin.
Pian saapumisemme jälkeen Tiffany kysyi, tekisimmekö videon.
Pari kuukautta Mani-tapauksen jälkeen -
Tiffany otti yhteyttä äitiini ja pyysi anteeksi.
Hän sanoi, että Piper ikävöi minua ja että oli surullinen tilanteesta.
Sen jälkeen aloimme kuvata paljon enemmän yhdessä.
He kokoontuivat yhtenä päivänä kuvaamaan. Ihmiset käyttivät ryhmästä sanaa squad.
Tiffany omaksui nimen heti. Hän sanoi, että kutsumme porukkaa nimellä The Squad.
Piper. Anna palaa!
En käynyt koulua. Minulla ei ollut aiemmin ollut isoa kaveriporukkaa.
"Tarvitsen apua. Tekisittekö YouTubea kanssani?"
Ja he aloittivat. Ja meillä oli kaikilla uskomaton side toisiimme.
Ja niin The Squad muodostettiin.
Piperin ympärille rakennettiin ryhmä toisia sisältöä tuottavia lapsia.
He olivat kuin hänen sivurooleja esittävä ryhmänsä.
Mutta päähenkilöstä ei pidä erehtyä. Se oli Piper. Hän oli tähti.
Voi luoja! -Olen rakastunut!
Tiffany ei keksinyt ryhmää ensimmäisenä.
On aika sotkea kehojamme lisää. Mitä sieltä tulee?
Oli myös Jake Paulin Team 10.
Alex!
David Dobrikin ryhmä. Sidemenit.
Useilla vanhemmilla ihmisillä oli vastaavia porukoita netissä.
Kaava oli täsmälleen sama, mutta lasten kanssa.
Siinä kaikki tältä päivältä! Toivottavasti nautitte!
Aloitetaan tämä haaste!
Pyöritä pyörää!
Miksi sinulla on asuni? -Miksi sinulla on minun asuni?
Kun lasten katsojaluvut nousivat pilviin,
videoista tuli viraalihittejä, seuraajat lisääntyivät ja he menestyivät.
Ja kaikki katselivat heitä.
Mitenköhän he reagoivat?
Voi luoja!
Piper!
Kun yleisö pitää sinusta, se lisää itseluottamusta -
ja nostattaa egoa. Siitä tulee hyvä olo.
Siksi ihmiset haluavat sitä niin kovasti. Se saa tuntemaan olon erityiseksi.
Yhdessä vaiheessa olimme maailman kuuluisimmat 11-vuotiaat.
Meidät oli listattu Famous Birthdays -sivulle.
Lähdemme kiertueelle! -Kiertue!
Lapsia oli tuhansia. Se oli hullua.
Piper!
Jono kiersi korttelin ympäri.
Se motivoi minua. Halusin jatkaa. Halusin tämän menestyvän.
Halusin sen olevan upeaa. Kaikki tai ei mitään.
Oli uskomatonta nähdä tilaajien määrän ja lukujen kasvavan.
Oli yksi elämäni onnellisimpia hetkiä,
kun luku ylitti miljoonan.
Olin aina haaveillut siitä.
Tänään näytän, mitä talossani tapahtuu.
Hei, kaverit. Olen Piper Rockelle. Olen innoissani.
Uskomatonta. Miljoona tilaajaa YouTubessa. -1,5 vuodessa. Mieletöntä.
Tiedän.
Hän on yrittäjä, laulaja, YouTube-tähti.
Piper Rockelle kertoo meille uudesta biisistään "Treat Myself".
Aion hemmotella itseäni Hemmottelen itseäni
Aion hemmotella itseäni Tänä iltana
Se oli Piperin ensimmäinen musiikkivideo.
Tytöillä on kylpyläpäivä,
ja he näkevät söpöjä poikia ulkona.
Sitten he haluavat heidän puhelinnumeronsa.
The Squadin myötä Piperin YouTube-maine nousi pilviin.
Hän alkoi ansaita valtavasti rahaa.
YouTube jakaa tulot sisällöntuottajien kanssa -
täysin eri tavoin kuin muut alustat.
Muista tykätä, tilata kanava ja ilmoitukset.
Se on sisällön kaupallistamista.
Yksi on YouTuben maksama suora raha.
YouTube laittaa ladattuun sisältöön mainoksia,
ja sisällöntuottaja saa osuuden tuotosta.
Tienata voi myös brändidiileillä ja kumppanuuksilla.
Brändit ja muut maksavat tuotteidensa mainostamisesta.
Katso, miten söpöjä ne ovat. Tosi söpöjä.
Walmart, hyvin menee. Kiitos, Walmart.
Brändidiilejä saa näkyvyyden kautta.
Brändit maksavat,
jotta saavat 50 miljoonaa mainosnäyttöä kolmessa päivässä.
Influensserit voivat tehdä sen.
Kiitos paljon, Mattel.
Odotan innolla, miltä Gleemer näyttää.
Sisällöntuottajien tuoma markkina-arvo -
ylittää puoli biljoonaa vuoteen 2027 mennessä.
Se tuntuu matalalta.
Mistä sait tuon ällön hupparin?
Tämän ällön hupparinko?
On tuotteita.
On kiertuelippuja.
Kaikki nämä eri tulolähteet melkein ruokkivat toisiaan -
luoden monialustaisen monen miljoonan dollarin bisneksen.
On lapsia, jotka tienaavat -
kuusinumeroisia lukuja kuukaudessa tällä alustalla. Kuusinumeroisia lukuja.
Yhtenä jouluna lahjana oli Applen tietokone,
uusi Canonin kamera -
ja Louis Vuittonin laukku.
Silloin tajusin, että tämä on isompi juttu kuin tiesinkään.
En tiennyt YouTuben kaupallistamisesta. En täysin ymmärtänyt sitä.
Olin yksinhuoltajaäiti, joka asui Hollywoodissa lapsen kanssa.
Ja Tiffany tiesi sen. Hän tiesi vaikeuteni.
Hän sanoi, että tällä voi todella ansaita rahaa.
Kysyin: "Todellako?" Hän vastasi: "Kyllä vain."
"Hän tienaa paljon. Se riittää kaikkiin laskuihisi."
"Tekevätkö tyttöjen videot rahaa?"
"Kyllä vain."
Ja siinä vaiheessa YouTube oli vain hauskaa Corinnelle.
Joten emme ajatelleet asiaa siitä näkökulmasta.
Paras ystäväni on paljon parempi kuin sinun.
Silloin aloin miettiä,
että jos hän ansaitsee niin paljon ja kertoo rahasta nyt,
entä meidän rahamme? Emme saaneet rahaa.
Hän sanoi, että tyttö saa näkyvyyttä. Ihmiset tuntevat hänet.
Voi luoja! -Luoja!
Tiesin heidän tienaavan lapsellani,
mutta uskoin lapseni kasvavan -
ja että he…
Että lapseni hyötyisi saamalla katsomiskertoja itselleen -
ja sitä kautta brändidiilejä ja pääsee itse sisällöntuottajaksi.
Ei. -Misteli.
Jousi.
Tiffanyn ehdotus oli,
että hän auttaisi tienaamaan rahaa.
Näkisin nyt jotain siitä, mitä teemme.
Saisinko vettä?
Tämän jälkeen. -Tarvitsen vettä.
Teemme pyramidin.
Corinne! -Voi luoja! Oletko kunnossa?
Haen hänelle vettä. -Corinne, herää!
Tässä paikassa voi tehdä paljon rahaa.
Mutta on osuttava algoritmeihin.
Ihmiset pitää saada mukaan.
Algoritmi on rakennettu katsomaan videot.
"Okei, henkilö X, haluat siis tällaista sisältöä. Laitamme sitä sivusi alkuun."
Tarvitaan paljon kokemusta,
jotta ymmärtää, miten saadaan tarpeeksi kommentteja, tykkäyksiä ja jakoja,
jotta videosta tulee viraali.
Saatat ihmetellä, kuka editoi videoita.
Tietysti leikkaaja, mutta missä hän tekee sen?
Hunter on periaatteessa se, joka auttaa YouTube-algoritmia -
ja ehdottaa sisältöä.
Hän sanoi oppineensa sen salaisuuden,
miten saada lisää katselukertoja,
parempia mainoksia -
ja aihetunnisteet oikeisiin paikkoihin, jotta ihmiset haluavat katsoa videoita.
On varmistettava, että mahdollisimman monet näkevät videot.
Ensimmäiset kokemukseni sosiaalisesta mediasta ja videoiden julkaisemisesta -
sain 8 - 9 -vuotiaana.
En ymmärtänyt sen analytiikkaa ja miten se auttoi videota tai mitään.
Tänään menen pyydystämään onnenonkijoita.
Kun liityimme Squadiin, meidän piti luovuttaa kanava Hunterille -
kirjautumistunnuksineen kaikkineen.
Olin todella innoissani siitä, että hän tekisi videoista vielä parempia.
Oli vähän vaikea luopua jostain,
jonka luomiseksi olin tehnyt kovasti töitä,
mutta se tuntui hyvältä tilaisuudelta ja oikealta teolta silloin.
Hei, haluatko lähteä lounaalle kanssani?
Oletko tarpeeksi vanha edes ajamaan?
Sinä voit ajaa. Mennään.
Etsimme satunnaisesti talojen näyttöjä Hollywood Hillsissä.
Kaikkien Kaliforniaan muuttavien unelma on asua Hillsissä.
Se oli kaunis talo. Ja se oli valtava.
Tiffany, Hunter ja Piper asuivat kerrostalossa. Samoin me.
Talo maksoi vain pari tuhatta enemmän kuin se, mitä me kaikki maksoimme.
Yhteistuumin voisimme saada paikan, jossa kuvata sisältöä.
Tiffany oli tosi innoissaan. Äitini oli aika innoissaan. Ja Hunter.
En halunnut muuttaa.
Oloni ei ollut mukava Tiffanyn kanssa. Tiesin, että hän oli epävakaa.
Se oli aina mielessäni.
Minä rakastin taloa.
Siellä oli piha, jossa lapset saivat juoksennella. Se tuntui turvalliselta.
Ja minulla oli uusi ystävä.
Joku, joka ymmärsi tilanteeni.
Yksinhuoltaja, joka yrittää pärjätä.
Piper kääntyi puoleeni joka asiassa.
Hän pystyi puhumaan asioista, joiden kanssa hän kamppaili.
Hän tuli läheiseksi myös äitini kanssa.
Piper oli vetänyt äitini sivuun ja pyytänyt tätä muuttamaan luokseen,
koska tarvitsi tasapainoisen vanhemman. "Minulla ei ole sellaista."
Hänellä ei ollut äitiä, vain henkilö, joka pakotti hänet tekemään sisältöä.
Hän ei ajatellut Piperin parasta.
Se oli luultavasti syy, miksi suostuimme.
Piperistä tuli kuin toinen lapseni. Heistä tuli perheemme.
Kumpaa se pukee paremmin?
Okei, tuomarit. Valmiina äänestämään?
Kyllä! -Hyvä on.
Kyllä!
Sawyerin ja Saxonin vuoro!
Videoiden tekeminen tuntuu aluksi hauskalta.
Se ei ole aina hauskaa.
Aina ei halua nousta ylös ja hymyillä -
ja istua tuntikausia kameran edessä puhumassa.
Minulla on appelsiini ja oliiviöljy.
Kuvasimme kaikkien kanaville, koska Tiffany antoi kaikille kanavan.
Ihan sama. Nimeni on siis Ramona.
Kuvasimme 10 - 15 videota päivässä.
Kaikkien piti olla paikalla klo 11.00,
ja kuvasimme yhteen tai kahteen aamulla.
Se on pitkä työpäivä.
Kamera käy, Sophie!
Okei. Meidän on päästävä pissalle, joten…
Menin nukkumaan 2 - 3 tunniksi, heräsin tekemään koulutehtäviä klo 6.00 tai 7.00…
Meidän pitää mennä!
…suljin tablettini, ja sitten oli oltava valmis kuvaamaan.
Ja taas uudestaan. Sama viikon jokaisena päivänä.
Emme saaneet taukoa.
Soita minulle. Hoidan sen.
Piper, haluan korvata sen sinulle. Voisin olla avustajasi.
Selvä. Kamera käy! -Selvä.
Tiffany on tyyppi, joka halusi hallita sitä, mitä Piper teki ja miten video meni.
Hän ja hänen äitinsä olivat turhautuneita. Jos Piper sanoi jotain väärin,
hänen äitinsä huusi hänelle.
"Piper, osaat tehdä tämän paremmin." Sitten Piper sanoi yrittävänsä. Sellaista.
Kaverit!
Se ei edes näytä aidolta. Sawyer, tehdään tämä paremmin. Käänny.
Lopulta hän vain määräili meitä. Olimme kuin sätkynukkeja.
No niin!
Vitkuttelu riittää. Tehdään tämä.
Sawyer, seiso kuten Piper. -Selvä.
Tuohon suuntaan. -Hyvä. Seiso…
Se on työtä.
Ehkä yhdessä 50 videosta sitä nautti olostaan ja oli oma itsensä,
mutta paljon oli teeskentelyä, jotta videosta tulisi hyvä.
"7 RINGS" - ARIANA GRANDE KIDZ BOP -MUSIIKKIVIDEO
Koska Corinne näytteli oikeasti,
tanssi ja teki oikeita töitä,
tiesimme, että tarvitsemme paikalle opettajan.
Meidän piti käydä koulua. Kuusi tuntia koulua.
Tiesimme, että heidän pitäisi tehdä töitä.
Heidän pitäisi saada ruokaa.
Heidän pitäisi saada sitä kaikkea.
Perinteisillä lapsiesiintyjillä on useita sääntöjä.
Kesti vuosikymmeniä saavuttaa ne.
1900-luvun alussa -
kuuluisat lapsitähdet eivät saaneet palkkaa. Heitä käytettiin hyväksi.
Niinpä syntyi lakeja, jotka oli tarkoitettu suojelemaan näitä lapsitähtiä.
Valitettavasti työsuojelulait eivät koske uusia työmuotoja ja uutta mediaa.
Meidän pitäisi kuvata Sophien YouTube-video.
Joo, juuri nyt. -Miksi hän on…
Sophie!
Koska Tiffany ja Hunter tekivät YouTube-videoita,
he uskoivat olevansa näiden lakien ulkopuolella.
Sophie, herää heti!
Meidän pitäisi kuvata! Miksi nukut?
Koska teemme videon…
Ryhdistäydy! -Tuo on aika äärimmäistä.
Menimme Bombay Beachille.
Jos et tiedä, se on hylätty kaupunki.
Pyydystämme siellä kissoja. Se on hauskaa.
Tiffanylla ja Piperillä oli kaksi kissaa.
Sitten aloimme pelastaa yhä enemmän kissoja.
Pelastimme niin monia, että meillä oli talossa 36 kissaa.
Lapsina meillä oli 20 - 30 kissaa kerrallaan. Ei sisällä, vaan ulkona.
Ulkona oli kylmä. Päästimme ne kellariin.
Tiffany elää yhä hyvin samanlaista elämää.
Ja kaikki kissat pitää ruokkia.
En tiedä, oletko koskaan ruokkinut 30 kissaa. Se on aikamoinen kokemus.
Joskus kadun varrella oleva roskakori oli niin täynnä painavaa kissanhiekkaa,
että sitä ei viety pois.
Se pitää kamerasta.
Koska meillä oli noin 60 kissaa,
Tiffanylle tuli pakkomielle siivota kaksi tuntia valkaisuaineella -
ja ammattikäyttöön soveltuvalla teollisuusmopilla joka ilta.
Katso. Diego haluaa ulos.
Saimme videon valmiiksi noin kello 1.00. Siivosin noin kello kolmeen.
Sophie ja Piper nukahtivat portaiden yläpäähän puhdistaessaan seiniä.
"En kerro kellekään. Menkää nukkumaan."
Piper kanteli minusta, ja minulle huudettiin.
Ne ajat olivat huonoja ja outoja,
eikä videoiden tekeminen ollut hauskaa.
Millä todennäköisyydellä nuolet tuon maasta?
Haluatko, että teen sen? -Haastan sinut.
Jestas, hän teki sen! Piper, aiotko tehdä sen?
Kun The Squad alkoi tehdä kunnolla rahaa, kyse oli numeroista.
Montako ihmistä saamme katsomaan?
Meillä on uimapuvut kuten viimeksi.
Miten päädyn aina uimapukuun täällä?
He tekivät, mitä täytyi tehdä, jotta se tapahtuisi.
Lapset pakotettiin tilanteisiin, jotka saattoivat tuntua epämukavilta.
Tarvitsen jokaista teistä! -Teidän pitää olla ilkeitä Symonnelle.
Meitä käskettiin olla ilkeitä Symonnelle.
Emme saisi toivottaa hänelle hyvää syntymäpäivää.
Symonne!
Hei, vloggaatteko tänään? -Joo. Olet myöhässä.
Ensin se oli vain huvin vuoksi. Nyt se tuntuu vähän rajulta.
Oliko se huono otto?
Joo, kuvassa oli jotain. Se…
Ehkä linssissä oli jotain? -Se oli jotain rumaa.
He tekivät asioita, jotka saivat olomme epämukaviksi ja olivat loukkaavia.
Tiffany halusi kyseenalaista sisältöä saadakseen katseluja ja tykkäyksiä.
Tiedän, mikset käy enää kauneuskisoissa. -No?
Sinut diskattiin, koska et ole nätti.
Se paheni koko ajan.
Hän on luuseri.
Ei, en ole luuseri, Frank.
Tiffany piteli Frank-mopsia ja sanoi näitä juttuja oudolla äänellä.
Frank muka kiusasi ja halvensi meitä.
Se sanoi asioita, mitä Tiffany ei ehkä voisi sanoa normaalilla äänellään.
Näytätte paskalta.
Frank vihasi Sophieta ja kiusasi tätä aina.
On aika kuvata. Mitä sinä teet?
Otan vain nokoset.
Kuten näette, Sophie on laiska.
Ja sottapytty. Jättää kengät mihin sattuu. Ja hän nukkuu…
Siitä tuli hyvin stressaava ympäristö.
En tiennyt, miten käskeä häntä lopettamaan.
Tänään olen…
P***läpi!
Olen vähän p***läpi. -Tiffany oli vain ilkeä.
Hänellä oli raivareita.
Ja alkoi syntyä yhä oudompia tilanteita.
Otetaan ensimmäinen pelaaja, suosikkini!
Gavin!
Gavin ei ole täällä. -Mitä?
Hän on sairas. -Mitä?
Gavin kiehtoi Tiffanya.
Ei vain kuin ystävänä. Karmivalla tavalla.
Nuole sitä. -En aio nuolla sitä.
Se on hyvää. Nuole.
Enkä.
Tiffany flirttaili hänen kanssaan. Se oli outoa.
Hän sanoi Gavinille: "Seisooko sinulla, kun katsot minua?"
Gavin oli varmaan 12 - 13 -vuotias.
Minä putsaan sen.
Tule tänne. Minä hoidan sen.
Ei, odota. Minä haluan.
Gavin yritti nauraa sille, koska hän ei ymmärtänyt, mitä Tiffany oikein meinasi.
Minäkään en tajunnut, mutta hän ei tehnyt niin vanhempien kuullen.
Corinne itki tullessaan kotiin.
Hän alkoi paljastaa yhä enemmän asioita,
joita Tiffanyn talossa tapahtui.
Kun minulta kysytään asiasta, en puhu siitä.
Pinnani oli katkeamassa kuulemieni asioiden -
ja siellä tapahtuvien juttujen takia. Meille riitti. Lähdimme.
ET SINÄ OIKEASTI VÄLITÄ
Sain vihaisia tekstiviestejä.
ÄLÄ TEKSTAA ENÄÄ
Corinne potkittiin porukasta ryhmäviestillä.
LAKKAAN SEURAAMASTA SINUA
En ollut koskaan nähnyt mitään sellaista. Olin vähän ihmeissäni.
Se ei ollut meidän ideamme.
Tiffany kontrolloi kaikkea. Hän teki sen ihan ilkeyttään.
Corinne yritti tekstata ja kysyä, mistä on kyse.
Sawyer sanoi: "Olen pahoillani, Corinne.
Olet rakas, mutta jos en tottele, en saa olla videoilla."
Hän sai ihmiset somessakin vihaamaan minua.
VIHAAN HÄNTÄ
Hän kutsui Corinnea paskaksi kenkänsä pohjassa, selkäänpuukottajaksi -
ja huonoksi ystäväksi.
LAKKAA AIHEUTTAMASTA ONGELMIA
Jouduin mustalle listalle lähdön jälkeen.
Kukaan ei sanonut mitään,
koska pelkäsimme. "Mitä jos hän tekee niin minulle?"
TIFFANY SMITH PIPERIN ÄITI
Tiffany etsii ihmisiä, jotka haluavat kuuluisiksi.
Hän tietää, miten löytää heidät.
Hän tietää, kenelle puhua.
Hän osaa puhua ihmisille. Hän käyttää heitä hyväkseen.
Olimme paljon yhdessä, Hunter, Piper ja Tiffany.
Kun Tiffany joi, puheissa ei ollut minkäänlaista suodatinta.
Hän sanoi minulle Piperin kuullen:
"Sinusta tulee seksikäs, kun olet vähän vanhempi."
Olimme livestriimissäni. Meillä oli hauskaa.
Sitten tapahtui odottamaton käänne.
Hän kävi väkisin kimppuuni.
Olin järkyttynyt.
TIFFANY SMITH, HUNTER HILL JA PIPER ROCKELLE -
KIELTÄYTYIVÄT HAASTATTELUSTA -
TAI ANTAMASTA KOMMENTTEJA SARJAAN.
TIFFANY SMITH ON KIELTÄNYT -
SQUADIN ENTISTEN JÄSENTEN JA HEIDÄN VANHEMPIENSA KERTOMUKSET.
Tekstitys: Merja Pohjola